open-index/open-wikipedia-markdown huggingface dataset:
Harstadåstunnelen

**Harstadåstunnelen** er en tunnel på riksvei 83 i Harstad i Troms. Tunnelen er det største delprosjektet av Harstadpakken. Tunnelen er 1407 meter lang, og går fra Sama i nord til Seljestad i sør. Hensikten med tunnelen er å avlaste sentrumsgatene. 

Første salve ble sprengt 28. september 2016, og siste salve 16. oktober 2017. 

Tunnelen åpnet for offentligheten lørdag 4. januar 2020, etter å ha gjennomgått alle nødvendige tester som kreves for godkjenning.

## Se også
* Veitunneler i Norge

## Referanser


## Eksterne lenker
* Statens vegvesen [veikart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@562521,7632356,12/vegobjekt:749389213:58b02c:67)
Vika kraftverk

**Vika kraftverk** er et vannkraftverk i Rana kommune i Nordland.

Det utnytter et fall på 39 meter fra industriparken til fjorden. Vannet kommer fra Svabo kraftverk, og er brukt som kjølevann i industriparken.

Installert effekt er 1,1 MW. Årsproduksjon er 6,5 GWh.

Eier er Mo Industripark AS. 

## Referanser


## Kilder
* 
* NVE vannkraftdatabase
* MIP Miljøkraft AS
Sentralamerikansk og karibisk mesterskap i triatlon for junior og ungdom 2018

**Sentralamerikansk og karibisk mesterskap i triatlon for junior og ungdom 2018** ble arrangert 3. og 4. mars 2018 i Playa Hermosa i Costa Rica. 

Løypa for junior var 750 meter svømming, 21 km sykling og 5 km løping, og for ungdomsklassen 400 meter svømming, 9 km sykling og 2,5 km løping. 

## Resultater menn
### Junior



19 utøvere deltok. 



### Ungdom



13 utøvere deltok. 



## Resultater kvinner
### Junior



9 utøvere deltok.



### Ungdom



13 utøvere deltok. 



## Kilder
;Resultater menn:
* Junior - ungdom
;Resultater kvinner:
* Junior - ungdom

## Eksterne lenker
* International Triathlon Union
Prudnik

**Prudnik** (tysk: *Neustadt in Oberschlesien*) er en by i Opole voivodskap i det sørvestlige Polen som ligger langs elven Prudnik. Byen er administrasjonssenteret for fylket (powiat) Prudnik.

## Referanser


## Eksterne lenker
*
Oedecnema

***Oedecnema*** er en slekt av biller som hører til underfamilien blomsterbukker i den artsrike familien trebukker.

## Utseende
En middelsstor, bokså kraftig, gulaktig og svart trebukk. Hode, antenner, pronotum og bein er rødbrune til svarte, dekkvingene rødgule med fire par runde, svarte flekker. Antennene er ganske tynne og rundt to tredjedeler så lange som kroppen. Hodet er noe snuteformet forlenget. Pronotum er klokkeformet, matt, kledt med korte, lyse hår. Dekkvingener er avsmalnednde bakover, "skuldre" og spiss rundede. Beina, særlig bakbeina, er kraftige med tykke lår og krumme legger hos hannen, spinklere hos hunnen.

## Levevis
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

## Utbredelse
Arten er utbredt fra Sørøst-Europa østover like til Stillehavet.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae Latreille, 1802  
******* Stammen Lepturini Latreille, 1802 
******** Slekten ***Oedecnema*** Dejean, 1835
********* *[[Oedecnema gebleri]]* Ganglbauer, 1889 (synonym *Oedecnema dubia* (Fabricius, 1781)

## Kilder
* Cerambycidae of the World - Lepturini https://web.archive.org/web/20150813205510/http://cerambycidae.org/taxa/Lepturini

## Eksterne lenker
* 
* 
* Bildegalleri, Amerikanske arter
Unkervatn kraftverk

**Unkervatn kraftverk** er et vannkraftverk ved Unkervatnet i Hattfjelldal kommune i Nordland.

Det utnytter et fall på 86 meter fra Rundtjønna. 

Installert effekt er 210 kW. Årsproduksjon er 0,7 GWh.

Bygningen er et anlegg for fiskeoppdrett. Det henter vann fra Rundtjønna, kraftverket fungerer som trykkreduksjon.

Frikult AS har overtatt anlegget fra Miljøkraft Hattfjelldal AS i 2017.

## Referanser


## Kilder
* 
* NVE vannkraftdatabase
Iberoamerikansk mesterskap i triatlon 2018

**Iberoamerikansk mesterskap i triatlon 2018** (mellomdistanse) ble arrangert 24. februar 2018 i Havanna på Cuba. 

## Resultater menn



4 utøvere deltok. 



## Resultater kvinner



2 utøvere deltok i det iberoamerikanske mesterskapet. Zeljka Milicic fra Kroatia vant løpet, men deltok ikke i mesterskapet.



## Kilder
;Resultater:
* Menn - kvinner

## Eksterne lenker
* International Triathlon Union
Sentralamerikansk og karibisk mesterskap i triatlon 2018

**Sentralamerikansk og karibisk mesterskap i triatlon 2018** ble arrangert 18. februar 2018 i Bridgetown på Barbados.

Løypa var 750 meter svømming, 20 km sykling og 5 km løping. 

## Resultater menn






## Resultater kvinner






## Kilder
;Resultater:
* Menn - kvinner

## Eksterne lenker
* ITU - 2018 Bridgetown CAMTRI Sprint Triathlon American Cup and Central American and Caribbean Championship
Heinrich Sahm

**Heinrich Friedrich Wilhelm Martin Sahm** (født 12. september 1877 i Anklam, død 3. oktober 1939 i Oslo) var en tysk politiker og diplomat. 

Sahm fratrådte posten som senatspresident i Danzig 1931 da han ble overborgermester i Berlin. Han beholdt dette embedet også etter nazistenes maktovertagelse tidlig i 1933, skjønt den reelle makt lå snart annetsteds, idet det ble utnevnt en statskommisæar, Julius Lippert. 

Sahm, som tidligere hadde vært partiløs, sluttet seg i november 1933 til NSDAP. Han gikk av som overborgermester i 1935 og ble tysk sendemann i Oslo dit han kom i 1936. 

## Referanser


## Kilder
*
Båtmølle

**Båtmølle** er en flytende mølle hvor en maleinnretning settes i en båt eller pram med en eller flere strømhjul. Den er best egnet for elv med stor vannmengde og god strøm. I forhold til strømhjulsdrevne møllene på land var det unødvendig å lage løfteanordninger på strømhjulet. Båtmøllene var utbredt i store deler av det europeiske kontinentet og i Kina fram til begynnelsen på det tjuende århundret. Det tidligste dokumentet på båtmøllenes eksistens var fra året 536 under beleiringen av Roma. Den bysantinske hærføreren Belisarius hadde blitt beleiret av goterne i byen, og for å opprettholde matproduksjonen i den beleirede byen var møller flyttet ut på elven Tiber ved å sette dem på båter. Siden hadde båtmøller eksistert i 1400 år, og flere eksempler har blitt bevart i det tjueførste århundret (2018).

## Bevarte båtmøller
Flere eksempler har blitt bevart som landfaste monumenter, andre er replikaeksempler av eksisterende båtmøller som hadde forsvunnet.
* Magdeburg (Tyskland), monument
* Bad Düben (Tyskland), monument
* Minden (Tyskland), båtmølle i funksjonstilstand 
* Höfgen (Tyskland), båtmølle i elven Mulde
* Orth an der Donau (Østerrike) i Donau
* Ráckeve (Ungarn), Donau
* Mureck, Styria, (Østerrike) i elven Mur
* Verzej (Slovenia) i elven Mur
* Sveti Martin na Muri (Kroatia) i elven Mur


File:Schiffmühle MD.jpg|Båtmølle i Magdeburg.
File:Schiffmühle Höfgen.jpg|Båtmølle i Höfgen på Grimma, Tyskland.
File:Schiffsmuehle verzey.jpg|Båtmølle på elven Mur ved Verzej, Slovenia.
File:Schiffsmuehle neubau.jpg|Replika av båtmølle på elven Mur i Mursko Središće, Kroatia.


## Galleri

File:Shipmills, Martyrdom of St Ursula at Cologne (detail).jpg |Båtmøller på Rhinen i Köln, 1411. Portrettet viser St. Ursulas martyrdom.
File:19763-Lobositz-1915-Letzte Schiffsmühle an der Elbe-Brück & Sohn Kunstverlag.jpg |Postkort med båtmølle på Elben som motiv 
File:Maquette Schipmolen.jpg |Modell av båtmølle fra Mainz i Rhinen ved året 1819


## Se også
* Hjuldamper

## Referanser


## Litteratur
*
* Colin A. Ronan, Joseph Needham; *The Shorter Science & Civilisation in China: 5* Cambridge University Press 1995 ISBN 0-521-46773-X

## Eksterne lenker
* Boat mills: water powered, floating factories
MS «Vestbris»

**MS «Vestbris»** er et lasteskip bygget i 1985 som går i trafikk for Wagle Chartering.

Skipet hadde ved levering fra det tyske skipsverftet C. Lühring en lengde på 64,5 meter, men i 1993 ble det forlenget til 77,36 meter.

I forbindelse med skipskollisjonen mellom fregatten KNM «Helge Ingstad» og tankskipet MT «Sola TS» natt til 8. november 2018 (i ettertid kjent som «Helge Ingstad»-ulykken) var «Vestbris» nær ved å kollidere med tankskipet da det plutselig endret kurs og reduserte farten som følge av kollisjonen. Kapteinen forklarte senere at han ikke hadde sett fregatten på radaren.

## Referanser


## Eksterne lenker
* 
*
Enget

**Enget** er en gård i Vefsn kommune som ligger rundt 28 km nord for Mosjøen, like sørvest for innsjøen Drevvatnet. I nordvest grenser gården til fjellet Toven, og i nord mot gården Vasshøvet (Vatshaug) I sørvest grenser gården mot Gullmoen, og i øst mot elva Drevjo.
## Referanser
Japan Post Holdings

er et japansk statseiet konglomerat med hovedsete i Kasumigaseki, Chiyoda, Tokyo i Japan. Konsernet driver postomdeling, postkontor, bank og forsikringsselskap. Det tilbyr omdeling av brever og varer, salg av frimerker, innlån, utlån og forsikringer. Det var planer om å privatisere selskapet fullt ut, men disse er stilt i bero. Japan Post Holdings var rangert som nr. 13 på Fortunes Global 500-liste for 2012.

I 2011 hadde konsernet en omsetning på 211 milliarder dollar og totalt 237.000 ansatte.

## Historie
Virksomheten ble etablert 23. januar 2006, men overtok først funksjonene fra Japan Post i oktober 2007.

## Referanser


## Eksterne lenker
*
Vasshøvet

**Vasshøvet** er ei bygd i Vefsn som ligger ca 30&nbsp;km nord for Mosjøen, ved innsjøen Drevvatnet.

Bygda ligger i sørvesthellinga av fjellet Toven, der yttergrensen av bygda sammenfaller med kommunegrensen på fjellet mellom Vefsn og Leirfjord.  I sørvest grenser bygda mot gården Enget, og i nordøst mot Drevvatn, eller Drevassbygda. Denne grensen utgjorde i sin tid kommunegrensen mellom Vefsn / Drevja og Hemnes / Elsfjord. Mot sørøst grenser bygda mot Drevvatnet.

## Navn
Navnet Vasshøvet kommer av at bygda ligger ved hodet (lokal dialekt «høvet») til Drevvatnet, altså der vannet renner ut i elva Drevja. Tilsvarende bruk av ordet «høvet» finnes ved utløpet av andre innsjøer i nærheten, slik som i Luktvatnet og Ømmervatnet. Opp gjennom tidene har skrivemåten gradvis dreidd over mot Vasshaug eller Vatshaug.

## Referanser
Hammeren kraftverk (Rana)

**Hammeren kraftverk (Rana)** er et vannkraftverk i Rana kommune i Nordland.

Det utnytter fallet på  125 meter fra Mofjellet minikraftverk.

Installert effekt er 130 kW. Årsproduksjon er 0,3 GWh.

Hammeren er et renseanlegg for vannverket i Mo. Vannet tappes av tunnelen fra Akersvatnet til Rana kraftverk, går til Mofjellet minikraftverk og så videre til Hammeren.

## Referanser


## Kilder
* 
* NVE vannkraftdatabase
* Rana kommune: Status for bygging av nytt vannverk for Mo i Rana
Overborgermester

**Overborgermester** er den høyeste politiske posten i større byer i flere land.

## Engelsktalende land
**Lord Mayor** er en tittel som benyttet for borgermesteren i en stor by, med særskilt distinksjon. I Skottland tilsvarer den *Lord Provost*.

### Land der tittelen benyttes
* I England, Wales og Nord-Irland er det en rent seremoniell post, særskilt Lord Mayor of London
* I Australia er det en politisk post. Australske byer med Lord Mayors er: Adelaide, Brisbane, Darwin, Hobart, Melbourne, Newcastle, Parramatta, Perth, Sydney og Wollongong. 
* I Canada gjelder det Niagara-on-the-Lake, der tittelen innebærer et erkjennelse av byens rolle som første hovedstad i øvre Canada.
* I Irland, finnes postene *Lord Mayor of Dublin* og *Lord Mayor of Cork* fortsatt, og er symbolske titler, som i Storbritannia.
* I Skottland er det også en rent seremoniell post, men med en annerledes tittel: *Lord Provost*. Skotske byer med Lord Provosts er Edinburgh, Glasgow, Dundee og Aberdeen. En Lord Provost har en høyere rang enn en Lord Mayor i andre deler av Storbritannia.

## Danmark
I Danmark finnes tittelen *Overborgmester*, som er navnet på den øverste borgermesteren i Danmarks hovedstad København.

## Tyskland
Overborgermesteren (tysk: *Oberbürgermeister* eller *Oberbürgermeisterin* dersom det er en kvinne) er den øverste politiske leder i kretsfrie byer eller andre byer med høyt innbyggertall.  Valget av overborgermesteren er direkte, bortsett fra i de såkalte bystatene, Berlin, Bremen og Hamburg. I disse bystatene har dessuten det øverste politiske verv andre navn.

Berlins regjeringsjef kalles for eksempel *[[Berlins regjerende borgermester|regjerende borgermester]],* mens tittelen *borgermester* benyttes av de politiske lederne av Berlins 12 bydeler. Disse borgermestrene velges av de respektive bydelsforsamlingene (Bezirksverordnetenversammlung).

I Berlin markerer 1948 og 1991 når tittelen *overborgermester* ble avløst av *regjerende borgermester*. Det var ved byens deling. I Vest-Berlin het det *regjerende borgermester* fra 1948, mens man i Øst-Berlin holdt på den gamle tittel. Først ved Tysklands samling fikk byen en felles *regjerende borgermester*.

I byer som har overborgermester finnes vanligvis også flere borgermestere. De kalles gjerne sideordnete borgermestre (tysk: Beigeordnete Bürgermeister). Sammen med overborgermesteren danner borgermestrene en regjering eller et byråd, på tysk kalt Magistrat. De sideordnete borgermestrene utnevnes av enten overborgermesteren eller kommunefullmektige (avhengig av forbundslandets kommunale forvaltningslovstiftning).

## Finland
I Finland får den øverst ansvarige sjefen for hovedstaden, Helsingfors, sitt forordnende av Presidenten og dermed også tittelen *överborgmästare* (finsk *ylipormestari*).

## Referanser
Arthur Johnson Hobrecht

**Arthur Heinrich Ludolf Johnson Hobrecht** (født 14. august 1824 i Berent ved Gdańsk i Preussen, død 7. juli 1912 i Lichterfelde) var en tysk politiker.

Hobrecht inntrådte i 1847 i prøyssisk statstjeneste og var 1850–60 ansatt i flere provinsregjeringer og deretter i innenriksdepartementet. 

I 1863 ble han valgt til overborgermester i Breslau og i 1872 til samme oppdrag i Berlin, og var dessuten medlem av Preussisches Herrenhaus. 

I perioden mars 1878 til juli 1879 var han prøyssisk finansminister, men ble tvunget til å fratre da han ble uenig med Otto von Bismarck om skattereformene. Han ble deretter innvalgt i det prøyssiske underhuset, der han hadde sete inntil 1893 samt var 1881–84 og igjen 1886–90 medlem av Riksdagen, og var i begge forsamlingene en av lederne for Det tyske nasjonalliberale parti.

## Referanser


## Kilder
*
Manfred Weber

**Manfred Weber** (født 1972) er en tysk ingeniør og politiker (CSU). Han ble i 2004 valgt som medlem av Europaparlamentet, og i 2014 valgt som leder av Det europeiske folkepartiets gruppe. Han var foran valget til Europaparlamentet i 2019 Det europeiske folkepartiets kandidat som Europakommisjonens president.

Weber var fra 2002 til 2004 medlem av Bayerns landdag og fra 2003 til 2007 leder av Junge Union Bayern. Han var fra 2008 til 2014 leder av CSU i Niederbayern. Fra 2009 ledet han 2014 programkomiteen (Grundsatzkommission) i CSU. I 2015 ble han valgt som stedfortredende partileder i CSU.

## Referanser


## Eksterne lenker
* 
* 
*
Tema (film)

***Tema*** (originaltittel: russisk: *Тема*, *Tema*) er en sovjetrussisk dramakomedie fra 1979 regissert av Gleb Panfilov.

Filmen ble vist under Filmfestivalen i Berlin i 1987, hvor den vant Gullbjørnen.

## Handling
Den populære dramatikeren Kim Yesenin (spilt av Mikhail Ulyanov) sammen med sin elskerinne (spilt av Natalya Seleznyova) og deres venn ankommer Suzdal ved Volga, på jakt etter historiske temaer for deres nye skuespill. I Suzdal støter Kim på en familie, bestående av en gammel lærer Maria Alexandrovna, med ærverdige, tradisjonelle forestillinger angående moral og ære. Kim forsøker å be kunsthistoriker og museum-guide Sasha, en student av Maria Alexandrovna, om hjelp. Men hun mener at alle skuespillene hans er både middelmådige og umoralske.

Senere er Kim Yesenin et hemmelig vitne til en samtale mellom Sasha og kjæresten hennes, med kallenavnet «The Hirsute» Men The Hirsute er en frustrert vitenskapsmann og forfatter, som planlegger å snart emigrere til USA. Den kvelden forsøker Yesenin å reise til Moskva, men ombestemmer seg midtveis. Men når han forsøker å snu, krasjer bilen på den glatte veien.

## Skuespillere
* Mikhail Ulyanov som Kim Yesenin, en forfatter
* Inna Churikova som Sasha Nikolaeva, museum-guide
* Stanislav Lyubshin som en dissident, og Sasha's venn
* Yevgeni Vesnik som Igor Paschin, en forfatter
* Yevgeniya Nechayeva som Maria Alexandrovna
* Natalya Seleznyova som Svetlana
* Sergey Nikonenko som Sinitsyn, politibetjent

## Referanser


## Eksterne lenker
*
Louise Schroeder

**Louise Schroeder** (født 2. april 1887 i Hamburg-Altona, død 4. juni 1957 i Vest-Berlin) var en tysk politiker (SPD). Hun var medlem av nasjonalforsamlingen i Weimar og deretter av Riksdagen helt til nasjonalsosialistenes overtakelse. Schroeder var borgermester i Berlin i 1946–1947 og fungerende overborgermester samme sted 1947–1948. Hun var borgermester i Vest-Berlin fra 1949 til 1951. Hun var de første kvinnelige æresborger av Berlin.

## Liv og virke
Louise Schroeder ble født i en arbeiderfamilie i Altona i Hamburg og var yngst av fire søsken. Hun arbeidet som sekretær og gikk i 1910 med i SPD, der hun engasjerte seg i sosialpolitikk og for likestilling. Hun var en av de yngste deltagerne ved nasjonalforsamlingen i Weimar som vedtok den nye forfatningen, og var deretter riksdagsmedlem frem til nazistenes maktovertakelse i 1933. Hun virket også ved Deutsche Hochschule für Politik i Berlin. 

Nazistene gav henne yrkesforbud, og hun flyttet til hjembyen Hamburg, hvor hun gjentatte ganger ble kalt inn til forhør. Et forsøk på å tjene til livets opphold ved å drive et bakeri fungerte ikke; hun nektet å gjøre hitlerhilsen og ble utsatt for boikott. Venner ordnet med at hun fikk kontorarbeid i Berlin. Hun fant også arbeid i et bygningsfirma, som hun arbeidet for i Danmark, og hvor hun befant seg da andre verdenskrig ble avsluttet. 

Etter slutten av annen verdenskrig kom Schroeder tilbake til Berlin og var medlem av Berlins parlament og fra 1949 medlem av Tysklands forbundsdag og også i Europarådet. 

I 1947 ble hun midlertidig overborgermester i Berlin. Louise Schroeder fungerte på vegne av Ernst Reuter, ettersom valget av Reuter til overborgermester ikke ble anerkjent av Sovjetunionen. På grunn av Schroeders sykdom fungerte Ferdinand Friedensburg for Schroeder i tre og en halv måned. 30. november 1948 innsatte Sovjetunionen en egen overborgermester for Øst-Berlin. Dermed ble byen i realiteten delt. Berlins deling gjorde at Schroeders politiske karrière fortsatte i Vest-Berlin der hun ble borgermester. Hun gikk av som borgermester i Vest-Berlin i 1951, i samband med at Vest-Berlins senat ble dannet med Reuter som regjerende borgermester. 

Louise Schroeder ble den første kvinne som ble tildelt tittelen æresborger i Berlin.
Fil:Mrs. Antoine Pfulf, Mrs. Louise Schroeder, Christine Teusch of Ger., (10-25) LCCN2016840848 (cropped).tif|Fra venstre Toni Pfülf, Schroeder og Christine Teusch i1925.
Fil:Bundesarchiv B 145 Bild-F046120-0025, Koblenz, "Rittersturz-Konferenz", Haberer, Schroeder, Lüdemann, Müller.jpg|Ritterstürzkonferansen i 1948: fra venstre Hanns Haberer, Schroeder, Hermann Lüdemann og Josef Müller.


## Referanser


## Eksterne lenker
* 
* 
*
Steinhaugen

**Steinhaugen** er en gård i Vefsn som ligger cirka 27 km nord for Mosjøen i Drevjadalen. Mot nordøst grenser gården mot elva Drevjo, med Brattlia på den andre siden. Mot sør grenser gården mot Kommerneset, og i nord mot Blåfjelldalen.

## Referanser
Aegus (Aegotypus) acanthinus

***Aegus (Aegotypus) acanthinus*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En ganske liten (ca. 15 millimeter), avlang og litt flat, matt brunsvart hjortebille. Hannene har sterkt forstørret hode og kjever (mandibler), disse er nokså rette bortsett fra en krok i spissen, omtrent så lange som hodet, med en tann ved roten. Pannens forkant er U-formet innbuktet med to tenner. Hodet er nokså grovt punktert, særlig grovt og tett på sidene. Pronotum er trapesformet, mye bredere foran enn bak, forkanten bredt innbuktet, sidene med to butte tenner. Sidekanten har korte, brunlige hår. Dekkvingene er noe hvelvede, blanke, med skarpe punktstriper, kledt med korte, oppstående, gulbrune hår langs roten, sømmen og ytterkanten. Beina er brunlige.

## Levevis
Som de fleste andre hjortebiller lever larvene i morken, død ved i skog.

## Utbredelse
Arten er utbredt på Sumatra og Borneo.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Aegini - omfatter bare én slekt:
******* Slekten *[[Aegus]]* MacLeay, 1819 – ca. 210 arter
******** Underslekten *[[Aegotypus]]* Parry, 1874 - noen ganger plassert som en egen slekt
********* *Aegus (Aegotypus) acanthinus* (Didier, 1928)

## Eksterne lenker
* Oversikt over artene
*
Pyrostegia

* *[[Pyrostegia cinerea]]*
* *[[Pyrostegia dichotoma]]*
* *[[Pyrostegia millingtonioides]]*
* *[[Pyrostegia venusta]]* 

***Pyrostegia*** er ei slekt i trompettrefamilien.

Artene er lianer med sammensatte blad som består av to småblad og en slyngtråd. Begerrøret er klokkeformet, og kronrøret er smalt. Griffelen og fire fertile pollenbærere stikker ut av kronrøret. Frukten er en linjeformet kapsel som åpner seg på langs og slipper ut vingete frø. 

Hos tre av artene er blomstene er tilpasset pollinering av kolibrier. De har rødoransje, rørformete kronrør. Den fjerde har sterk duft og et hvitt, trompetformet kronrør. Den pollineres sannsynligvis av møll.

Alle de fire artene vokser i Sør-Amerika. *[[Pyrostegia venusta]]* er en populær hageplante i tropiske og subtropiske strøk.

## Litteratur
* 

## Eksterne lenker
*
Julius Lippert

**Julius Lippert** er navnet til flere personer:

* Julius Lippert (historiker) (1839–1909), sudetentysk lærer, historiker og politiker
* Julius Lippert (orientalist) (1866–1911), tysk bibliotekar og orientalist 
* Julius Lippert (borgermester)  (1895–1956), tysk journalist og politiker (DNVP, NSDAP)
Utkilen

**Utkilen AS** er et norsk selskap som opererer innen skipsfart. Hovedkontoret ligger i Bergen.

## Historie

Selskapets historie strekker seg tilbake til 1916 da Anders Utkilen fra Austrheim startet med godstransport sjøveien med båten «Alstein». Hans sønner fikk hyre på båten og overtok etter hvert driften. I 1945 ble administrasjonen flyttet til Bergen, da under navnet *Brødrene Utkilen*. I 1962 endret selskapet navn til Anders Utkilens Rederi etter at det kun var Anders Utkilen igjen i selskapet av de tre brødrene som hadde overtatt farens virksomhet. I 1970 startet satsingen på tankskip, og i 2007 endret selskapet navn til Utkilen AS.

I 2007 var Utkilens skip MT «Doris» involvert i en kollisjon med fiskeskøyten «Skarbak» utenfor Bud i Møre og Romsdal. Fiskeskøyten ble totalt smadret, og til tross for omfattende søk ble føreren aldri funnet. Rederiet ble etterforsket for hendelsen, men saken ble henlagt.

## Skip i Utkilens flåte

*Listen er ikke fullstendig.*

## Referanser


## Eksterne lenker
*
Otto Ostrowski

**Otto Ostrowski** (født 28. januar 1883 i Spremberg, død 16. juni 1963 i Knokke i Belgia) var en tysk politiker.

Etter studier i romanistikk ved universitetet i Berlin arbeidet han i noen år som privatlærer i Luckenwalde, Lyon og Sheffield, ettersom han på grunn av sine politiske oppfatninger ikke kunne få ansettelse innen det prøyssiske skolevesenet. 

Etter første verdenskrig ble han medlem i SPD og ble borgemester i kommunen Lankwitz, som ble inkorporert i Berlin i 1920. Senere var han borgermester i Finsterwalde i Lausitz. Ostrowski ble i 1926 valgt for en 12-årig periode til borgermester for Berlins Prenzlauer Berg, men ble avskjediget av nazistene i 1933 ettersom hans hustru var jødisk. 

Etter andre verdenskrig ble Ostrowski borgermester for Berlins Wilmersdorf.

Den 5. desember 1946 ble han valgt til overborgermester i Berlin. Ostrowski vendte seg mot sammenslåingen av østsonens sosialdemokrater i SPD med kommunistpartiet KPD, partisammenslåingen som dannet SED. Til tross for dette var han beredt til å samarbeide med SED. Ved sine gode kontakter med den sovjetiske kommandanten kunne han under hungersnøden vinteren 1946/1947 utvirke ekstra vedleveranser fra skogene i den sovjetiske okkupasjonssonen.

Da Ostrowski nektet å utestenge SED-representantene fra magistraturet, utvirket hans egen partigruppe en mistillitsavstemning mot ham den 11. april 1947. En majoritet stilte seg bak mistillitserklæringen som således fikk flertall. Den 17. april fratrådte Ostrowski.

Som etterfølger ble  den 24. juni 1947 Ernst Reuter valgt. Han kunne imidlertid ikke tiltre posten ettersom den sovjetiske kommandanten nedla veto. Derfor ble i stedet Louise Schroeder innsatt som overborgermester.

Fra 1948 til 1951 var Ostrowski president for det nygrunnlagte Hauptprüfungsamt i Berlin.

## Referanser


## Litteratur
* Norbert Podewin: *Otto Ostrowski - der gelöschte Oberbürgermeister. Ein Schicksal im Berlin des Kalten Krieges*. Edition Luisenstadt, Berlin 2004, .
* Willy Albrecht: Ostrowski, Otto , från *[[Neue Deutsche Biographie]]* (NDB). Bd. 19, Berlin 1999, s. 629 f.

## Eksterne lenker
* Literatur von und über Otto Ostrowski i katalogen for Deutsche Nationalbibliothek
* Kurzbiografie
Blåfjelldalen

**Blåfjellddalen** er ei bygd i Vefsn, ca 25 km nord for Mosjøen. Bygda grenser i øst mot Blåfjellet (Vefsn), i vest og sør mot Steinhaugen, og i nord mot Smalburemma.

## Historie
Den eldre bebyggelsen i Blåfjelldalen ble fjernet til fordel for militær aktivitet, da Drevjemoen militærleir ble etablert i 1912. Gården lå opprinnelig vest for dagens militærleir. Videreføringen av hovedbruket (br.nr.175) ble etablert i Dalmoen (br.nr.3) noen km lengre nord. Det er også utgått to andre parseller fra hovedbruket, nemlig Østerparten og Dalheim.
## Referanser
Arthur Werner

**Arthur Werner** (født 15. april 1877 i Berlin, død 27. juli 1967 i Vest-Berlin) var Berlins første overborgermester etter andre verdenskrig.

## Biografi
Etter å ha tatt *abitur* innledet Werner juridiske studier ved Humboldt-Universität zu Berlin, men gikk senere over til å studere ved den tekniske høyskole i Charlottenburg (senere Technische Universität Berlin). I 1907 ble han *Diplom-Ingenieur* og han startet en privat teknikerskole. I 1912 ble han promovert til doktor-ingeniør ved den tekniske høyskolen i Danzig. 

Etter militærtjeneste i første verdenskrig, da han ble alvorlig såret i 1916, fortsatte han å drive sin skole. Fra januar 1932 til november 1932, altså i noen få måneder og før den nazistiske maktovertakelse i 1933, hadde han vært medlem av  Nationalsozialistische Deutsche Arbeiterpartei (NSDAP).

I 1942 ble han tvunget til å avslutte sin lærergjerning, ettersom han ved sin skole også hadde utdannet jødiske teknikere.

Under det meste av andre verdenskrig hadde NSDAP-politikeren Ludwig Steeg vært borgermestre i Berlin, men han fikk ikke fortsette etter at sovjetrusserne var rykket inn i byen. De tok ham til fange. Den 17. mai 1945 ble den partiløse Arthur Werner utpekt til overborgermester for Berlin av den sovjetiske kommandanten Nikolai Berzarin, en beslutning som senere ble bekreftet av det allierte kommandanturet da dette var kommet på plass. Etter de første frie valgene i Berlin den 20.&nbsp;oktober 1946 fratrådte Werner og overlot vervet til SPD-politikeren Otto Ostrowski.

## Referanser


## Litteratur
* Helge Dvorak: *Biographisches Lexikon der Deutschen Burschenschaft, Band I Politiker, Teil 6: T–Z*, Heidelberg 2005, S. 269–270.
* Lutz Heuer: *Der erste Berliner Magistrat nach dem II. Weltkrieg. Oberbürgermeister Dr. Arthur Werner und sein Team Mai 1945 bis Dezember 1946.* Reihe Berlin und seine Geschichte beim Verein Helle Panke
* Lutz Heuer, Arthur Werner (1877–1967). Berlins Oberbürgermeister in der Stunde Null. Trafo, Berlin 2011.
Moka Efti

**Moka Efti** var et underholdningskompleks i mellomkrigstidens Berlin. Komplekset åpnet dørene i 1926 og ble drevet av den greske kjøpmannen «Giovanni» Eftimiadis. I 1933 åpnet han også *Moka Efti am Tiergarten*. Begge klubbene ble stengt under krigen, og lokalene senere ødelagt som følge av bombingen av Berlin. Historien om klubben har fått en renessanse gjennom tv-serien *[[Babylon Berlin]]* (2017).

## Moka Efti
Eftimiades kom til Berlin fra Italia. I mars 1926 åpnet han *Moka Efti* på hjørnet mellom Leipziger Straße og Friedrichstraße. Med hjelp fra britiske investorer kjøpte han etablissementet som lå tvers over gaten, Equitable-Palast som var bygget av Carl Schäfer i 1887–1889. *Moka Efti* gjenåpnet i de nye lokalene på 2800 kvadratmeter i april 1929. 

*Moka Efti* var et stort kafé- og dansehus med fiskerestaurant. Etter hvert fikk komplekset også frisørsalong, biljardsalong&shy;, stenografitjenester og en sjakksal &shy; som ble ledet av Rudolf Elstner. Komplekset hadde også rulletrapp.

*Moka Efti* ble raskt Berlins mest fremgangsrike kafé. Det ble servert  kopper der hver eneste dag, og om natten var det byens mest populære dansehus. I 1933 solgte Eftimiades sine andeler. 

4. februar 1934 bestilte NSDAP lokalene for en eksklusiv propagandaforanstaltning. I stamorkesteret spilte på denne tiden James Kok og Kurt Wege, og orkesteret hadde swing på reportoaret.

Fra 1938 satte de nasjonalsosialistiske myndighetene opp skilt rundt bygningen med advarsler om at det var forbudt å danse swing – dette var mens Erhard Bauschkes orkester spilte der. Det sies at «kelnerne gikk høflig, men bestemt i rette med dem som brøt forbudet». Forbudet ble innført med uttrykkelig støtte fra regimet i Berlin; i 1939 fulgte også Wehrmacht og partiorganene etter. En viktig årsak til forbudet var å komme det lokale ungdomsfenomenet Swing-Jugend til livs. Swing-ungdommene søkte nemlig den amerikansk-engelske livsstilen fremfor nasjonalsosialisme og Hitlerjugend.

## Moka Efti am Tiergarten
Eftimiadis overtok i 1933 *Café Schottenhaml* og ombygde det til et 1550&nbsp;kvadratmeter stort danselokale med navnet *Moka Efti am Tiergarten*. Etablissementet var utsmykket med metallflater, fossefall og eksotiske fugler. Ragtime, tango, charleston og swing hørte til det musikalske standardprogram.

## Slutten
Klubben stengte for godt i 1942, og lokalene ble ødelagt året etter. Da krigen var over, flyttet Eftimiadis til Frankfurt, der han uten hell forsøkte å bygge seg opp som forlegger. Han døde i fattigdom der. Merket *Moka Efti* ble senere gjenopplivet som et italiensk kaffemerke, og det ble også benyttet som navn på et musikkband.

*Moka Efti* var en sentral kulisse i tv-serien *[[Babylon Berlin]]* (2017), og scenene inne i klubben ble spilt inn i kinoen Delphi i Berlin-Weißensee. Klubbens glamorøse fasade ble gjenskapt av Uli Hanisch i Studio Babelsberg i kulisselandskapet *Neue Berliner Straße*.

## Referanser


## Eksterne lenker
* 
*
Menjoubart

**Menjoubart** er en smal variant av snurrbarten som ble popularisert av den amerikanske skuespilleren Adolphe Menjou. Barten er knyttet til 1920-årenes herremote.

Menjou var en fremtredende skikkelse under mccarthyismens arbeid med å fjerne all kommunistisk innflytelse på Hollywood.

## Referanser


## Eksterne lenker
* 
* Foto: Adolphe Menjou med Mary Astor og Joan Blondell
Nilsskogen

**Nilsskogen** er en gård i Vefsn ca. 22&nbsp;km nord for Mosjøen, like sørvest for Drevjemoen militærleir. Gården grenser mot Forsmoen i sørvest ved Molddalsbekken. I vest går grensen langs elva Drevjo, og i nord grenser gården mot Kommerneset og Blåfjellet. Her utgjør elva Komra grensen. I nordøst/øst grenser gården mot Kommermoeni et område som strekker seg i en kile til det høyeste punktet på Hellfjellet (Kommerfjellet).
## Referanser
Peter Petersen

**Peter Petersen** er navnet til flere personer:

* Peter Petersen (1767–1850), norsk bergmester og stortingsrepresentant
* Peter Petersen (1794–1858), norsk maler
* Peter Petersen (1810–1892), dansk medaljør og billedhugger
* Peter Petersen (1821–1896), norsk forretningsmann og industrileder
* Peter Petersen (fotograf) (1835–1894), dansk-norsk fotograf
* Peter Petersen (pedagog) (1884–1952), tysk filosof og pedagog
Ratchaprasong

**Ratchaprasong** (også *Rajaprasong*, *Rajprasong* eller *Ratprasong*, thai: ราชประสงค์, uttale: ) er et veikryss og et handleområde i Pathum Wan-distriktet i Bangkok, ved siden av Siam-distriktet. Området ligger ved Bangkok skytrains Chit Lom stasjon og i krysset mellom veiene Phloen Chit, Rama I og Ratchadamri. Området huser mange kjøpesentre og hoteller.

## Hendelser
* I 2010 var Ratchaprasong-krysset et av hovedområdene for opprøret i Thailand i 2010. Fra 3. april til mai okkuperte rødskjortene et stort område rundt Ratchaprasong-krysset i forsøk på å få oppløst parlamentet og skrevet ut nyvalg. Thailands hær fullførte den 19. mai 2010 en aksjon mot rødskjortene.

* I 2014 var det demonstrasjoner mot Yingluck Shinawatras regjering her.

* I august 2015 eksploderte en bombe ved veikrysset.

## Referanser
Jack Ü

**Jack Ü** er en amerikansk elektronisk musikk-duo etablert i 2013, som består av DJ-ene Diplo og Skrillex. Duoen lanserte sin første offisielle singel, «Take Ü There» med vokal fra Kiesza 17. september 2014. De utga sitt debutalbum, *[[Skrillex og Diplo Present Jack Ü]]*, 27. februar 2015.

## Referanser


## Eksterne lenker
*
Genesis G90

**Genesis G90** er en full-size firedørs luksus-sedan (etterfølgeren til Hyundai Equus) produsert av Hyundais Genesis merkevare.
Genesis Motors

**Genesis Motors** er den luksuriøse kjøretøyavdelingen til den sørkoreanske bilprodusenten Hyundai. Opprinnelig oppfattet sammen med planen for Hyundai's nye luksus sedan Hyundai Genesis i 2004, var Genesis-merket offisielt annonsert som en frittstående marque den 4. november 2015.

## Modeller
*Genesis G90
*Genesis G80 
*Genesis G70 

## Referanser
Volvo S90/V90

:*Denne artikkelen omhandler bilmodellene fra [[2016]]. For de forrige generasjonene, se [[Volvo 900]].

*'Volvo S90** og **V90** (2016–25) er store familiebiler fra [[Sverige|svenske]] [[Volvo Personvagnar]]. **S90** er [[Sedan (bil)|sedan]] og **V90*' er [[stasjonsvogn]], og de overtok for henholdsvis [[Volvo S80]] og [[Volvo V70]].

De har bensin- og dieselmotorer, så vel som plug-in (ladbar) hybrid med omkring 400 hestekrefter.  Motorene er 2-liter og firesylindret med [[turbo]], bygget i [[Skövde]]. Bilene settes sammen på den nye *Volvo Engine Architecture* (VEA, lansert 2013) i [[Torslanda]] på Volvos nye *Scalable Product Architecture'' (SPA, lansert 2014).  Alle monteres med 8-trinns automatgir AW TG-81SC levert av japanske Aisin Warner (AW), noen kan fås med 6-trinns manuelt gir M66F fra tyske Getrag.

## Motordetaljer

## Referanser
Lygnern

**Lygnern** er en innsjø i Hallands og Västra Götalands län øst for Kungsbacka i Sverige. Sjøen ligger 15 meter over havet, og dekker 31,5 kvadratkilometer. Den er langstrakt i retning sørvest-nordøst. I den sørvestre enden er innsjøen demmet opp av endemorenen *Fjärås bräcka*. Utløpet er derfor på nordvestre langside, gjennom Rolfsån til Kungsbackafjorden i vest. 

Sjøens økologiske status er jevnt over god. 

## Referanser
Norgesmesterskapet på ski 1954

**[[Norgesmesterskapet på ski]] 1954** var norgesmesterskapet i de nordiske grenene skihopping, langrenn og kombinert.
Hovedmesterskapet ble arrangert på Kongsvinger. 50 km langrenn og stafett ble arrangert på Strinda ved Trondheim.
For første gang fikk kvinner være med i NM på ski med 10 km langrenn.

## Langrenn

### 10 km kvinner (uoffisielt NM)



**Dato:** 4. februar
**Sted:** Kongsvinger

### 15 km menn



**Dato:** 6. februar
**Sted:** Kongsvinger

### 30 km menn



**Dato:** 4. februar
**Sted:** Kongsvinger

Storfavoritten Magnar Estenstad ledet løpet med ca. 4 minutter da han falt og brakk benet rundt 1 km fra mål.
Etter ulykken ble han liggende på sykehus i fem måneder.

### 50 km menn



**Dato:** 31. januar
**Sted:** Trondheim

### 3 x 10 km stafett



**Dato:** 30. januar
**Sted:** Trondheim

## Spesielt hopprenn



**Dato:** 7. februar
**Sted:** Kongsvinger

## Kombinert



**Dato:** 7. februar
**Sted:** Kongsvinger

## Kilder
* Einar Munthe-Kaas (red.) *Sportsrevy 1954*, s. 261-265. Norsk Faglitteratur.
Oliver Skipp

**Oliver William Skipp** (født 2000) er en engelsk fotballspiller som spiller for .

Han fikk sin første start for Tottenham 15. desember 2018, mot Burnley.

## Referanser


## Eksterne lenker
*
Norgesmesterskapet på ski 1955

**[[Norgesmesterskapet på ski]] 1955** var norgesmesterskapet i de nordiske grenene skihopping, langrenn og kombinert.
Hovedmesterskapet ble arrangert på Voss. 50 km langrenn og stafett ble arrangert i Trysil. 10 km for kvinner ble arrangert på Fåberg.

## Langrenn

### 10 km kvinner



**Dato:** 13. februar
**Sted:** Fåberg

### 15 km menn



**Dato:** 20. februar
**Sted:** Voss

### 30 km menn



**Dato:** 17. februar
**Sted:** Voss

### 50 km menn



**Dato:** 13. februar
**Sted:** Trysil

### 3 x 10 km stafett



**Dato:** 12. februar
**Sted:** Trysil

## Spesielt hopprenn



**Dato:** 21. februar
**Sted:** Voss

## Kombinert



**Dato:** 20.-21. februar
**Sted:** Voss

## Kilder
* Einar Munthe-Kaas (red.) *Sportsrevy 1955*, s. 83-84. Norsk Faglitteratur.
Oseaniamesterskapet i sprinttriatlon 2018

**Oseaniamesterskapet i sprinttriatlon 2018** ble arrangert 17. februar 2018 i Devonport i Australia. 

Løypa bestod av 750 meter svømming, 20 km sykling og 5 km løping.

## Resultater menn
### Senior



Maximilian Schwetz fra Tyskland kom på tredjeplass i løpet, men deltok ikke i oseaniamesterskapet. 



### U23






## Resultater kvinner
### Senior






### U23






## Kilder
;Resultater:
* Menn senior - menn U23 - kvinner senior - kvinner U23

## Eksterne lenker
* International Triathlon Union
Tante Ulrikkes vei (roman)

***Tante Ulrikkes vei*** er en norsk roman skrevet av Zeshan Shakar og første gang utgitt av Gyldendal forlag i 2017. Romanen gir et realistisk bilde av oppveksten til to unge gutter i drabantby-Oslo tidlig i 2000-årene.

## Handling
De to ungguttene Mo (egentlig Mohammed) og Jamal er jevngamle og vokser opp som norskfødte barn av første generasjons innvandrere. De bor i samme boligblokk i Tante Ulrikkes vei i Oslo, i det området som er en del av «blokk-Stovner» (Fossum) i motsetning til «hus-Stovner». Mo er ressurssterk og skoleflink, og vokser opp i en kjernefamilie (mor, far og to søsken) med lite penger og en uføretrygdet far, dog innenfor omsorgsfulle rammer. Foreldrene er svært ambisiøse på hans vegne, og stiller store krav til hans skolearbeid og prestasjoner. Jamal på sin side bor sammen med sin deprimerte alenemor og sengevætende lillebror. Han dropper ut av videregående og veksler mellom ulike jobber. Moren mottar ikke uføretrygd tross gjentatte søknader, og deres økonomiske situasjon er vanskelig. Jamal har et hyppig hasj-forbruk og en ustrukturert hverdag.

I romanen blir guttenes tilværelse belyst også gjennom fiktive sitater fra en kvalitativ levekårsundersøkelse blant innvandrerungdommer. Undersøkelsen utføres av Velferdsforskningsinstituttet NOVA (NOVA). Jamal og Mo sender regelmessig inn svar til forskningsansvarlig Lars Bakken, henholdsvis gjennom innspilte lydfiler og e-poster. Jamal sine lydfiler er muntlig fremstilt på «kebabnorsk», i kontrast til velformulerte e-poster fra Mo. Guttene sender disse personlige rapportene inn regelmessig i perioden fra 2001 til 2006. Mo og Jamals beskrivelser av sine egne hverdager hjemme, på skolen, på jobb og blant venner gir innsikt i livet til to unge representanter for et sammensatt «innvandrermiljø» i en norsk storbyforstad. Fortellingen gir også innblikk i tankegangen hos ungguttene, deres planer og drømmer, og tar opp innvandrerguttenes små og store problemer, utfordringer og muligheter. Foruten deres personlige erfaringer, omhandler romanen også dragninger mellom ulike sosioøkonomiske forhold, identitet og subtil «hverdagsrasisme».

## Mottakelse
Zeshan Shakar fikk Tarjei Vesaas' debutantpris for boka.

I 2019 satte Det Norske Teatret opp et teaterstykke basert på *Tante Ulrikkes vei*, som en del av sin satsing med Rommen Scene på Stovner. Oppsetningen var regissert av Victoria Meirik.

## Litteratur
*
*Ruud, Sara Sægrov: *[https://hiof.brage.unit.no/hiof-xmlui/bitstream/handle/11250/2771521/Ruud_Sara%20S%C3%A6grov.PDF?sequence=1&isAllowed=y Straight Outta Stovner]*. Masteroppgave (2021), Høgskolen i Østfold.

## Referanser
Charles Frédéric Girard

**Charles Frédéric Girard** (født 8. mars 1822 i Mulhouse, død 29. januar 1895 i Neuilly-sur-Seine) var en fransk biolog som spesialiserte seg i iktyologi og herpetologi.

Girard ble født i Mulhouse, Frankrike og studerte ved universitetet i Neuchâtel i Sveits som student av Louis Agassiz. I 1847 fulgte han Agassiz som assistent til Harvard. Tre år seinere, kalt Spencer Fullerton Baird ham til Smithsonian for å arbeide med den voksende samlingen av nordamerikanske krypdyr, amfibier og fisker. Han arbeidet ved museet de neste ti årene og publiserte tallrike  avhandlinger, mange i samarbeid med Baird.

I 1854 ble Girard statsborger av USA. Foruten arbeidet ved Smithsonian, fikk han en doktorgrad i medisin ved Georgetown University i Washington, D.C. i 1856. I 1859 vendte han tilbake til Frankrike og ble to år seinere tildelt Cuvierprisen av Institut de France for sine verk om nordamerikanske krypdyr og fisker.

Da den amerikanske borgerkrigen brøt ut, sluttet Girard seg til de konfødererte statene som en mellommann for å skaffe kirurgisk og medisinske forsyninger. Etter krigen, ble han værende i Frankrike og begynte på en medisinsk karriere. Under den fransk-tyske krig tjenestegjorde som militærlege og publiserte en viktig avhandling om tyfoidfeber etter beleiringen av Paris. Girard praktiserte som lege inntil ca. 1888. I de påfølgende tre årene, utga han avhandlinger om naturhistorie.

Han pensjonerte seg i 1891 og tilbrakte resten av livet i Neuilly-sur-Seine, hvor han døde i 1895.
__NOTOC__
## Eponymi
Girard er blitt hedret ved å bli oppkalt av følgende arter:
**[[Girardinus]]* Poey, 1854
**[[Girardinichthys]]* Bleeker, 1860
**[[Cambarus|Cambarus girardianus]]* Faxon, 1884
**[[Masticophis taeniatus|Masticophis taeniatus girardi]]* (Stejneger & Barbour, 1917)
**[[Microcyphus girardi]]* Desor
**[[Synapta girardi]]* Pourtalès
**[[Vortex girardi]]* O. Schmidt, 1857

## Referanser


## Eksterne lenker
* 
*Charles Frédéric Girard hos Internet Archive
Engler i sneen (Fjeld/Paus)

«**Engler i sneen**» er en sang med musikk av Jonas Fjeld og tekst av Ole Paus fra 1989, sunget av Jonas Fjeld og Lynni Treekrem. Den er en av Fjelds mest kjente sanger.

Judy Collins har utgitt en engelsk versjon av sangen, «Angels in the Snow».

## Referanser
Norgesmesterskapet på ski 1956

**[[Norgesmesterskapet på ski]] 1956** var norgesmesterskapet i de nordiske grenene skihopping, langrenn og kombinert.
Mesterskapet ble arrangert i Drammen og på Raufoss.

## Langrenn

### 10 km kvinner



**Dato:** 12. februar
**Sted:** Raufoss

### 15 km menn



**Dato:** 18. februar
**Sted:** Drammen

### 30 km menn



**Dato:** 16. februar
**Sted:** Drammen

### 50 km menn



**Dato:** 12. februar
**Sted:** Raufoss

### 3 x 10 km stafett



**Dato:** 11. februar
**Sted:** Raufoss

## Spesielt hopprenn



**Dato:** 23. februar
**Sted:** Drammen

## Kombinert



**Dato:** 17.-18. februar
**Sted:** Drammen

## Kilder
* Einar Munthe-Kaas (red.) *Sportsrevy 1956*, s. 142-146. Norsk Faglitteratur.
Frederik Stangs gate (Skien)

**Frederik Stangs gate** (7–13, 2–12) er en 160 meter lang gate i sentrum av Skien. Gaten er oppkalt etter Norges første statsminister, Frederik Stang.

## Referanser
Lundegata (Skien)

**Lundegata** (1–55, 2–28) er en 840 meter lang gate i Skien. Den starter ved Schwachs gate og går nordover til Otto Barnholdts gate. Lundegata har fått navn fra bydelen Lunde.

## Referanser
Schwachs gate (Skien)

**Schwachs gate** (5, 2–10) er en 70 meter lang gate i Skien. Gaten er oppkalt etter sorenskriver og dikter Conrad Nicolai Schwach.

## Referanser
Norgesmesterskapet på ski 1957

**[[Norgesmesterskapet på ski]] 1957** var norgesmesterskapet i de nordiske grenene skihopping, langrenn og kombinert.
Hovedmesterskapet ble arrangert i Mo i Rana 14.-17. mars. NM på 50 km langrenn, stafett og damelangrenn ble arrangert på Rena 16.-17. februar.

## Langrenn

### 10 km kvinner



**Dato:** 17. februar
**Sted:** Rena

### 15 km menn



**Dato:** 16. mars
**Sted:** Mo i Rana

### 30 km menn



**Dato:** 14. mars
**Sted:** Mo i Rana

### 50 km menn



**Dato:** 17. februar
**Sted:** Rena

### 3 x 10 km stafett



**Dato:** 16. februar
**Sted:** Rena

## Spesielt hopprenn



**Dato:** 17. mars
**Sted:** Mo i Rana

## Kombinert



**Dato:** 15.-16. mars
**Sted:** Mo i Rana

## Kilder
* Einar Munthe-Kaas (red.) *Sportsrevy 1957*, s. 97-99. Norsk Faglitteratur.

## Eksterne lenker
*
Cannabidiol

*
*'Cannabidiol** eller **CBD*' (C<sub>21</sub>H<sub>30</sub>O<sub>2</sub>) er en [[substans]] som i utgangspunktet anses som [[legemiddel]] i [[Norge]], uavhengig av om det inneholder [[tetrahydrocannabinol]] (THC) eller ikke.

De fleste CBD-produkter som omsettes er [[ekstrakt]]er utvunnet fra [[planter]] i [[Cannabis (slekt)|cannabisslekten]] (*Cannabis*), i realiteten [[underart]]er av planten [[hamp]] (*Cannabis sativa''). CBD-produkter som inneholder en varierende lav mengde av THC (uavhengig av hvor mye), den rusgivende hovedkomponenten i cannabis, blir ansett som et rusmiddel. CBD som inneholder THC regnes som narkotika i Norge, og det er derfor ikke tillatt å tilvirke, anskaffe, omsette, innføre, utføre, oppbevare, besitte eller bruke stoffet uten særskilt tillatelse. Disse ekstraktene omfattes også av FNs narkotikakonvensjonen.

CBD-produkter er under klinisk utprøving for blant annet epilepsi og noen andre spesielt smertefulle tilstander, der pasientene av ulike årsaker ikke kan bruke eller er resistente mot tradisjonell medikamentell behandling.

## Klassifisering av oljer
CBD-produkter klassifiseres gjerne i tre klasser:
* Olje (CBD/THC) i forholdet 1:2 klassifiserer oljen som en THC-olje med med moderat til sterk eufori, en styrke som normalt anbefales i behandling av kreft og noen andre spesielt smertefulle tilstander. Forhold opp mot 1:9 regnes som vanlige.

Langtidsbruk av høye doser vil gi avhengighet og seponeres over tid for å unngå abstinenssymptomer som panikkangst, motløshet, sviktende appetitt med mer.

## Helsedirektoratet og Legemiddelverket
Det finnes i øyeblikket ingen godkjente legemidler med CBD (uten THC) godkjent i Norge. En lege kan søke om godkjenningsfritak for legemidler med CBD fra utlandet, og produktet må da importeres av et apotek for brukeren. Det forutsettes da at produktet er lovlig omsatt i det landet det importeres fra. For CBD-produkter med et THC-innhold under  har Helsedirektoratet gitt generell rekvireringstillatelse til alle leger med forskrivningsrett for legemidler i gruppe A. Legen må allikevel søke Legemiddelverket om godkjenningsfritak. Det er i første rekke CBD-olje fremstilt ved Glostrup Apotek i Danmark som importeres til Norge, i hovedsak til behandling av akutte smerter (blant annet noen typer hodepine, multippel sklerose og kreft), epilepsi, fibromyalgi og PTSD. I Norger er det tillatt med bruk av syntetisk CBD i kosmetiske produkter, som registreres hos Mattilsynet.

## Se også
* Psilocybin

## Referanser




## Kilder
* Informasjon om cannabidiol (CBD) for virksomheter - Regulering av CBD-produkter i Norge. Statens legemiddelverk

## Eksterne lenker
*
Kommerneset

**Kommerneset** er en gård i Vefsn kommune, som ligger cirka 22 km nord for Mosjøen, der elva Komra renner ut i elva Drevjo, som utgjør vestgrensen for gården. I nord grenser Kommerneset mot Steinhaugen, og i øst utgjør elva Komra gårdsgrensen mot Nilsskogen.

## Referanser